CELEX: 32018D0538
Language: et
Date: 2017-12-07 00:00:00
Title: Nõukogu otsus (EL) 2018/538, 7. detsember 2017, Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allkirjastamise ja selle ajutise kohaldamise kohta

6.4.2018   
            
            
               ET
            
            
               Euroopa Liidu Teataja
            
            
               L 90/1
            
         NÕUKOGU OTSUS (EL) 2018/538,
   7. detsember 2017,
   Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allkirjastamise ja selle ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõigetega 5 ja 7,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjon on pidanud liidu nimel läbirääkimisi Ameerika Ühendriikide ja Euroopa Liidu vahelise koostöömemorandumi NAT-I-9406 (1) (edaspidi „koostöömemorandum NAT-I-9406“) muutmise üle vastavalt nõukogu 8. mai 2017. aasta otsusele, millega antakse komisjonile luba läbirääkimiste alustamiseks.
            
         
               (2)
            
            
               Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatus (edaspidi „1. muudatus“) parafeeriti 28. juulil 2017.
            
         
               (3)
            
            
               1. muudatus tuleks liidu nimel allkirjastada, eeldusel et see sõlmitakse hilisemal kuupäeval.
            
         
               (4)
            
            
               1. muudatust, sealhulgas selle addendum'it, tuleks kooskõlas 1. muudatuse II artikli lõikega A kohaldada ajutiselt kuni selle jõustumiseks vajalike menetluste lõpuleviimiseni.
            
         
               (5)
            
            
               On vaja kehtestada menetluskord liidu osalemiseks Ameerika Ühendriikide ja Euroopa Liidu vahelise koostöömemorandumi NAT-I-9406A, mis käsitleb lennuliikluse korraldamise ajakohastamist, tsiviillennundusalast teadus- ja arendustegevust ja ülemaailmset koostalitlusvõimet (edaspidi „koostöömemorandum NAT-I-9406A“), mis on sätestatud 1. muudatuse addendum'is ja asendab koostöömemorandumi NAT-I-9406, administratiivses juhtimises.
            
         
               (6)
            
            
               Vastavalt aluslepingu artikli 218 lõikele 7 on asjakohane, et nõukogu volitaks komisjoni kiitma heaks koostöömemorandumi NAT-I-9406A lisade ja nende liidete muudatused, samuti uute lisade ja liidete vastuvõtmise, tingimusel et eelnevalt ja õigeaegselt konsulteeritakse nõukogu määratud erikomiteega,
            
         ON VASTU VÕTNUD KÄESOLEVA OTSUSE:
   Artikkel 1
   Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allkirjastamiseks antakse luba, eeldusel et nimetatud leping sõlmitakse.
   1. muudatuse tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud 1. muudatusele liidu nimel alla kirjutama.
   Artikkel 3
   1. muudatust, sealhulgas selle addendum'it, kohaldatakse kooskõlas 1. muudatuse II artikli lõikega A ajutiselt alates selle allkirjastamise kuupäevast kuni selle jõustumiseks vajalike menetluste lõpuleviimiseni (2).
   Artikkel 4
   Pärast nõukogu määratud erikomiteega konsulteerimist määrab komisjon kindlaks seisukohad, mille liit võtab koostöömemorandumi NAT-I-9406A III artiklis osutatud koostöömemorandumi NAT-I-9406A ja selle lisade administratiivses juhtimises seoses järgmiste dokumentide vastuvõtmisega:
   
               a)
            
            
               koostöömemorandumi NAT-I-9406A uued lisad ja lisade liited ning
            
         
               b)
            
            
               koostöömemorandumi NAT-I-9406A lisade ja nende liidete muudatused.
            
         Artikkel 5
   Ilma et see piiraks käesoleva otsuse artikli 4 kohaldamist, võib komisjon võtta asjakohased meetmed vastavalt koostöömemorandumi NAT-I-9406A III, IV, V, VII ja VIII artiklile.
   Artikkel 6
   Komisjon esindab liitu koostöömemorandumi NAT-I-9406A XI artikli kohastes konsultatsioonides.
   Artikkel 7
   Komisjon teavitab regulaarselt nõukogu koostöömemorandumi NAT-I-9406A rakendamise edusammudest.
   Artikkel 8
   Käesolev otsus jõustub selle vastuvõtmise päeval.
   
      Brüssel, 7. detsember 2017
      
         
            Nõukogu nimel
         
         
            eesistuja
         
         A. ANVELT
      
   
   
      (1)  Ameerika Ühendriikide ja Euroopa Liidu vaheline koostöömemorandum NAT-I-9406 (ELT L 89, 5.4.2011, lk 3).
   
      (2)  Nõukogu peasekretariaat avaldab 1. muudatuse allkirjastamise kuupäeva Euroopa Liidu Teatajas.